கேள்வி: திவ்ய பாரதி - துவக்ககால வாழ்க்கை பற்றி விளக்கவும்.
பதில்: பாரதி 25 பிப்ரவரி 1974 அன்று பம்பாயில் பிறந்தார். ஓம் பிரகாஷ் பாரதி, மீதா பாரதி ஆகியோர் இவரது பெற்றோராவர். ஓம் பிரகாஷ் பாரதியின் முதல் திருமணத்தின் வழியாக பிறந்த இவருக்கு குணால் என்ற தம்பியும், பூனம் என்ற ஒன்றுவிட்ட சகோதரியும் இருந்தனர். நடிகை கைனாட் அரோரா இவருடைய உறவினராவார். இவர் இந்தி, ஆங்கிலம், மராத்திய மொழி ஆகிய மொழிகளில் சரளமாக பேசக்கூடியவர். இவரது ஆரம்ப ஆண்டுகளில், இவர் தனது சிரித்த முகம், பொம்மை போன்ற தோற்றத்திற்காக சிறப்பாக அறியப்பட்டார். இவர் மும்பை ஜூகூ மானெக்ஜி கூப்பர் உயர்நிலைப் பள்ளியில் படித்தார். பாரதி பள்ளியில் ஓய்வற்ற மாணவியாக இருந்தார். நடிப்பு வாழ்க்கையைத் துவக்குவதற்கு முன் 9-ஆம் வகுப்பை முடித்தார்.
கேள்வி: திவ்ய பாரதி - துவக்ககால பாத்திரங்களும் தெலுங்குப் படங்களும் பற்றி தகவல் சொல்.
பதில்: 1988 ஆம் ஆண்டில், அப்போது ஒன்பதாம் வகுப்பு படித்துக்கொண்டிருந்த பாரதியை, திரைப்படப் படைப்பாளியான நந்து தோலானியால் தனது படத்தில் நடிக்க ஒப்பந்தம் செய்தார். இவர் முதலில் 1988 இல் ''குணாஹோன் கா தேவ்தா'' திரைப்படத்தின் வழியாக திரையுலகில் அறிமுகமாக இருந்தார். ஆனால் இவரது பாத்திரம் இரத்து செய்யப்பட்டு, இவருக்குப் பதிலாக சங்கீதா பிஜ்லானி நடிக்கவைக்கபட்டார். கீர்த்தி குமார் (கோவிந்தாவின் சகோதரர்) பாரதியை ஒரு ஒளிப்பேழை வாடகைவிடும் கடையில் கவனித்தார். கோவிந்தாவுடன் ஜோடியாக ''ராதா கா சங்கம்'' என்ற படத்தில் இவரை நடிக்கவைக்க ஆர்வம் கொண்டார். பாரதி தனது பாத்திரத்திற்குத் தயாராவதற்காக பல மாதங்களாக நடனம், நடிப்பு பயிற்சி எடுத்த பிறகு, படத்திலிருந்து விலக்கப்பட்டு அவருக்குப் பதிலாக ஜூஹி சாவ்லா நியமிக்கப்பட்டார். பாரதி மீதான குமாரின் ஆதிக்கமும், பாரதியின் குழந்தைத்தனமான தன்மையும் தான் பாரதியை படத்தில் இருந்து மாற்றுவதற்குக் காரணம் என்று ஊகிக்கப்பட்டது. தெலுங்குத் திரைப்படத்துறை திரைப்பட தயாரிப்பாளரான டி. ராமா நாயுடு, தன் மகன் வெங்கடேஷ் (நடிகர்) ஜோடியாக ''பொப்பிலி ராஜா'' என்ற படத்தில் பாரதியை நடிக்கவைக்கும் வரை பாரதியின் திரையுலக வாழ்க்கை துவங்காமலேயே இருந்தது. இப்படத்தின் வழியாக இவர் ஆந்திரப் பிரதேசம் தன் திரையுலக வாழ்வைத் தொடங்கினார். இந்தப் படம் 1990 கோடையில் வெளியாகி வெற்றி பெற்றது. ''பொப்பிலி ராஜா'' மிகவும் பிரபலமானதாகவும், தெலுங்குத் திரைப்படங்களின் ஒரு அடையாளமாகவும் உள்ளது. அந்த ஆண்டின் பிற்பகுதியில், பாரதி ஆனந்த் (நடிகர்) ஜோடியாக ''நிலா பெண்ணே'', என்ற தமிழ் படத்தில் நடித்தார். இந்தப் படம் விமர்சன ரீதியாகவும், வணிக ரீதியாகவும் தோல்வியுற்றது. வணிக ரீதியான மதிப்பீடுகளில், தென்னிந்திய திரையுலகில் ''லேடி சூப்பர் ஸ்டார்'' மற்றும் லேடி அமிதாப் என்று பரவலாக அழைக்கப்பட்ட விஜயசாந்திக்கு அடுத்தபடியாக பாரதி இடம் பிடித்தார். 1991 ஆம் ஆண்டில், பாரதி முறையே நடிகர்கள் சிரஞ்சீவி (நடிகர்), மோகன் பாபு ஆகியோருக்கு ஜோடியாக நடித்த ''ரவுடி அல்லுடு'', ''அசெம்ப்ளி ரவுடி'' ஆகிய அதிரடி நகைச்சுவைத் திரைப்படங்கள் மூலம் அடுத்தடுத்து வெற்றிகளைப் பெற்றார். அந்த ஆண்டின் பிற்பகுதியில், ஸ்ரீ ராஜீவ் புரொடக்சன்சின் கீழ் ஏ. கோதண்டராமி ரெட்டியின் அதிரடி காதல் படமான ''தர்ம சேத்திரம்'' படத்தில் நந்தமூரி பாலகிருஷ்ணாவுக்கு ஜோடியாக நடிக்கத் தொடங்கினார்.
கேள்வி: திவ்ய பாரதி - மரணம் குறித்து விரிவாக சொல்லுங்கள்.
பதில்: 1993 ஏப்ரல் 5 ஆம் தேதி மாலை நேரத்தில், மும்பை அந்தேரி வெர்சோவாவில் உள்ள துளசி பில்டிங்சில் உள்ள ஐந்தாவது மாடி குடியிருப்பில் உள்ள தனது வீட்டு பால்கனி சாளரத்திலிருந்து பாரதி கீழே விழுந்தார். அவரது விருந்தினர்களான நீதா லுலா, நீதாவின் கணவர் ஷியாம் லுல்லா, பாரதியின் பணிப்பெண் அம்ரிதா குமாரி மற்றும் அக்கம்பக்கத்தினர் என்ன நடந்தது என்பதை உணர்ந்ததும், கூப்பர் மருத்துவமனையில் அவசர சிகிச்சைப் பிரிவுக்கு அவசர ஊர்தியில் கொண்டு செல்லப்பட்டார், அங்கு அவர் இறந்தார். இறந்தபோது இவருக்கு 19 வயது. இவரது மரணம் தொடர்பாக பல கதைகள் உருவாயின என்றாலும், பாரதியின் தந்தை எந்தத் தவறும் நடக்கவில்லை என்று மறுத்தார். இவரது மரணத்திற்கான அதிகாரப்பூர்வ காரணங்களாக தலையில் காயங்களும், உட்புற இரத்தப்போக்கும் கருதப்பட்டன. இவரது உடல் 7 ஏப்ரல் 1993 அன்று பம்பாயில் உள்ள வில்லே பார்லே சுடுகாட்டில் தகனம் செய்யப்பட்டது.